

Na osnovu bilateralnog ugovora Univerziteta Crne Gore i Alpsko-jadranskog univerziteta u Klagenfurtu (Alpen-Adria-Universität Klagenfurt (AAU) objavljuje se konkurs za dodjelu **dvije** stipendije za studente za predstojeću akademsku 2022/23. godinu, odnosno za predstojeći zimski semestar i/ili ljetnji semestar 2023.

Iznos pojedinačne stipendije je 2.000 EUR (4 mjeseca po 500 EUR).

Na konkurs za stipendije mogu da se prijave studenti osnovnih i master studija svih fakulteta UCG.

Prijava na konkurs treba da sadrži sledeću dokumentaciju:

* **Motivaciono pismo**
* **Pismo preporuke**
* **Prepis ocjena**
* **Dokaz o znanju jezika na nivou B2 (bilo engleski ili nemački jezik)**

*Studenti se prijavljuju prodekanima za međunarodnu saradnju na matičnom fakultetu.*

**Rok za nominacije je 26. jun 2022.**

**Obaveze studenata koji budu dobili stipendije su:**

1. Po dolasku je neophodno da završe proceduru upisa i otvore račun u austrijskoj banci. Stipendija će biti prebačena na njihov austrijski bankovni račun u vidu mjesečnih uplata.
2. Moraju da ostvare minimalno 16 ECTS po semestru na AAU.
3. Na kraju perioda razmjene, stipendisti podnose esej od dvije stranice u kome navode iskustva sa razmjene.

Postoji mogućnost stipendiranja **tronedjeljnog intenzivnog kursa njemačkoj jezika** u organizaciji Centra za njemački jezik. Intenzivni kurs njemačkog je namijenjen studentima koji žele da brzo unaprijede svoje jezičke vještine u kratkom vremenskom periodu. Intenzivni kurs se održava u septembru 2022, svakog dana (pon-pet 9:00 - 12:30 h, dodatno utotak i četvrtak 13:30 - 15:00). Više informacija o intenzivnom kursu i rasporedu časova možete pronaći ovde: <https://dia.aau.at/german-intensive/#general-information>